**Татарстан Республикасында гражданнарның үз ихтыяҗлары өчен бакчачылык һәм яшелчәчелек белән шөгыльләнүе өлкәсендә**

**аерым мәсьәләләрне җайга салу турында**

Татарстан Республикасы Законы

Татарстан Республикасы

Дәүләт Советы тарафыннан

2022 елның 15 июнендә

кабул ителде

*(2022 елның 1 декабрендәге 87-ТРЗ номерлы Татарстан Республикасы Законы редакциясендә)*

1 статья. Әлеге Законның җайга салу предметы

Әлеге Закон Татарстан Республикасында гражданнарның үз ихтыяҗлары өчен бакчачылык һәм яшелчәчелек (алга таба – бакчачылык һәм яшелчәчелек) белән шөгыльләнүе өлкәсендә аерым мәсьәләләрне җайга сала.

2 статья.**Гражданнарның бакчачылык һәм яшелчәчелек белән шөгыльләнүе өлкәсендәге мөнәсәбәтләрне хокукый җайга салу**

Гражданнарның бакчачылык һәм яшелчәчелек белән шөгыльләнүе өлкәсендәге мөнәсәбәтләрне хокукый җайга салу «Гражданнарның үз ихтыяҗлары өчен бакчачылык һәм яшелчәчелек белән шөгыльләнүе турында һәм Россия Федерациясенең аерым закон актларына үзгәрешләр кертү хакында» 2017 елның   
29 июлендәге 217-ФЗ номерлы Федераль закон, башка федераль законнар һәм Россия Федерациясенең бүтән норматив хокукый актлары, әлеге Закон һәм Татарстан Республикасының башка норматив хокукый актлары, шулай ук җирле үзидарә органнарының норматив хокукый актлары белән гамәлгә ашырыла.

3 статья. Гражданнарның бакчачылык һәм яшелчәчелек белән шөгыльләнүе өлкәсендә Татарстан Республикасы Дәүләт Советы вәкаләтләре

Гражданнарның бакчачылык һәм яшелчәчелек белән шөгыльләнүе өлкәсендә Татарстан Республикасы Дәүләт Советы вәкаләтләренә түбәндәгеләр керә:

1) гражданнарның бакчачылык һәм яшелчәчелек белән шөгыльләнүе өлкәсендәге мөнәсәбәтләрне законнар белән җайга салу;

2) гражданнарның бакчачылык һәм яшелчәчелек белән шөгыльләнүе өлкәсендәге мөнәсәбәтләрне җайга сала торган Татарстан Республикасы законнарын үтәүне һәм башкаруны тикшереп торуны гамәлгә ашыру;

3) Россия Федерациясе законнарында һәм Татарстан Республикасы законнарында каралган башка вәкаләтләрне гамәлгә ашыру.

4 статья. Гражданнарның бакчачылык һәм яшелчәчелек белән шөгыльләнүе өлкәсендә Татарстан Республикасы Министрлар Кабинеты вәкаләтләре

Гражданнарның бакчачылык һәм яшелчәчелек белән шөгыльләнүе өлкәсендә Татарстан Республикасы Министрлар Кабинеты вәкаләтләренә түбәндәгеләр керә:

1. гражданнарның бакчачылык һәм яшелчәчелек белән шөгыльләнүенә ярдәм итүгә юнәлдерелгән чаралар каралган Татарстан Республикасы дәүләт программаларын раслау;
2. Татарстан Республикасы башкарма хакимиятенең гражданнарның бакчачылык һәм яшелчәчелек белән шөгыльләнүе өлкәсендәге вәкаләтле органын (алга таба – вәкаләтле орган) билгеләү;
3. гражданнарның үз ихтыяҗлары өчен бакчачылык яисә яшелчәчелек белән шөгыльләнү территориясе (алга таба – бакчачылык яисә яшелчәчелек территориясе) чикләрендә урнашкан гомуми файдаланудагы мөлкәтне Татарстан Республикасы дәүләт милкенә яисә муниципаль милеккә түләүсез алу тәртибен раслау;
4. коммерциягә карамаган бакчачылык яисә яшелчәчелек ширкәте (алга таба – ширкәт) әгъзаларының гомуми җыелышын үткәрү турында хәбәр урнаштырылырга мөмкин булган массакүләм мәгълүмат чараларын билгеләү;

41) үтәлеше бакчачылык яисә яшелчәчелек территорияләре торак пункт чикләренә кертү мөмкинлеге йә бакчачылык территориясе чикләрендә яңа торак пункт барлыкка килү мөмкинлеге бирә торган таләпләрне раслау; *(41 пункт   
2022 елның 1 декабрендәге 87-ТРЗ номерлы Татарстан Республикасы Законы белән кертелде)*

1. Россия Федерациясе законнарында һәм Татарстан Республикасы законнарында каралган башка вәкаләтләрне гамәлгә ашыру.

5 статья. **Гражданнарның бакчачылык һәм яшелчәчелек белән шөгыльләнүе өлкәсендә вәкаләтле орган вәкаләтләре**

Гражданнарның бакчачылык һәм яшелчәчелек белән шөгыльләнүе өлкәсендәге вәкаләтле орган вәкаләтләренә түбәндәгеләр керә:

1) гражданнарның бакчачылык һәм яшелчәчелек белән шөгыльләнүенә ярдәм итүгә юнәлдерелгән чаралар каралган Татарстан Республикасы дәүләт программаларын эшләү, шулай ук ведомство максатчан программаларын эшләү һәм раслау; *(1 пункт 2022 елның 1 декабрендәге 87-ТРЗ номерлы Татарстан Республикасы Законы редакциясендә)*

2) Татарстан Республикасы территориясендә гражданнарның бакчачылык һәм яшелчәчелек белән шөгыльләнүенә дәүләт ярдәмен гамәлгә ашыру;

3) гражданнарның бакчачылык һәм яшелчәчелек белән шөгыльләнү мәсьәләләре буенча федераль дәүләт хакимияте органнары, Татарстан Республикасы дәүләт хакимияте органнары, Татарстан Республикасында җирле үзидарә органнары белән хезмәттәшлек итү;

4) «Гражданнарның үз ихтыяҗлары өчен бакчачылык һәм яшелчәчелек белән шөгыльләнүе турында һәм Россия Федерациясенең аерым закон актларына үзгәрешләр кертү хакында» 2017 елның 29 июлендәге 217-ФЗ номерлы Федераль   
законның 16 статьясындагы 2 өлешендә ширкәт әгъзалары санына карата билгеләнгән таләп үтәлмәгән очракта, ширкәтне бетерү турындагы дәгъва белән судка мөрәҗәгать итү;

5) Россия Федерациясе законнарында һәм Татарстан Республикасы законнарында каралган башка вәкаләтләрне гамәлгә ашыру.

6 статья. **Гражданнарның бакчачылык һәм яшелчәчелек белән шөгыльләнүенә дәүләт ярдәме**

1. Гражданнарның бакчачылык һәм яшелчәчелек белән шөгыльләнүенә дәүләт ярдәме күрсәтү максатларында Татарстан Республикасы дәүләт хакимияте органнары түбәндәгеләргә хокуклы:

1) үз структурасында гражданнарның бакчачылык һәм яшелчәчелек белән шөгыльләнүенә ярдәм итү буенча республика сәясәтен гамәлгә ашыруны тәэмин итүче бүлекчәләр төзергә;

2) гражданнарның бакчачылык һәм яшелчәчелек белән шөгыльләнүенә ярдәм итүгә юнәлдерелгән чаралар каралган Татарстан Республикасы дәүләт программаларын (шул исәптән инвестиция программаларын), шулай ук ведомство максатчан программаларын, кабул итәргә; *(2 пункт 2022 елның 1 декабрендәге   
87-ТРЗ номерлы Татарстан Республикасы Законы редакциясендә)*

3) гражданнарның бакчачылык һәм яшелчәчелек белән шөгыльләнүен популярлаштыру максатларында агарту эше алып барырга;

4) бакчачылык яисә яшелчәчелек территориясе чикләрендә Россия Федерациясе законнарында билгеләнгән вәкаләтләр чикләрендә җылылык һәм электр энергиясе, су, газ белән тәэмин итүне, су җибәрүне, ягулык белән тәэмин итүне оештырырга;

5) чикләрендә бакчачылык яисә яшелчәчелек территорияләре урнашкан кадастр кварталларына карата комплекслы кадастр эшләрен үтәүне финанслауны башкарырга;

6) бакчачылык яисә яшелчәчелек территориясе чикләрендә урнашкан гомуми файдаланудагы мөлкәт Россия Федерациясе законнары нигезендә дәүләт милкендә булырга мөмкин булган очракта, ширкәтнең яисә мондый гомуми файдаланудагы мөлкәткә гомуми өлеш милкендәкатнашучыларның гаризасы буенча мондый гомуми файдаланудагы мөлкәтне (автомобиль юллары, электр челтәре хуҗалыгы объектлары, су белән тәэмин итү объектлары, элемтә объектлары һәм башка объектлар) Татарстан Республикасы дәүләт милкенә түләүсез алырга;

61) ширкәт әгъзаларының гомуми җыелышында тавыш бирүне үткәрү өчен мәгълүмат системаларыннан файдалану максатларында аларны булдыру йә гамәлдәгеләрне үстерүне тәэмин итү; *(61 пункт 2022 елның 1 декабрендәге 87-ТРЗ номерлы Татарстан Республикасы Законы белән кертелде)*

7) гражданнарның бакчачылык һәм яшелчәчелек белән шөгыльләнүенә ярдәм итүне Россия Федерациясе законнарында һәм Татарстан Республикасы законнарында билгеләнгән башка рәвешләрдә башкарырга.

2. Гражданнарның бакчачылык һәм яшелчәчелек белән шөгыльләнүенә дәүләт ярдәме тиешле финанс елына һәм план чорына Татарстан Республикасы бюджеты турында Татарстан Республикасы законында каралган Татарстан Республикасы бюджеты акчалары исәбеннән күрсәтелә.

3. Гражданнарның бакчачылык һәм яшелчәчелек белән шөгыльләнүенә әлеге статьяның 1 өлешендә каралган дәүләт ярдәме чараларын гамәлгә ашыру тәртибе Татарстан Республикасы Министрлар Кабинеты тарафыннан билгеләнә.

4. Чикләрендә бакча җир кишәрлекләрен һәм яшелчә җир кишәрлекләрен бары тик чираттан тыш, беренче чиратта яисә башка ташламалы сатып алу хокукы булган гражданнар гына ия булган мондый җир кишәрлекләре урнашкан бакчачылык һәм яшелчәчелек территорияләренә карата дәүләт ярдәме чаралары өстенлекле тәртиптә күрсәтелә.

7 статья. **Гражданнарның бакчачылык һәм яшелчәчелек белән шөгыльләнүенә дәүләт ярдәме принциплары**

Гражданнарның бакчачылык һәм яшелчәчелек белән шөгыльләнүенә дәүләт ярдәме төп принциплары түбәндәгеләрдән гыйбарәт:

1) дәүләт ярдәменең адреслылыгы һәм максатчан характерга ия булуы;

2) дәүләт ярдәменнән бертигез дәрәҗәдә файдалана алу;

3) дәүләт ярдәме күрсәтү процедураларының ачыклыгы;

4) дәүләт ярдәменең финанс чараларын һәм башка чараларын бергә алып бару;

5) дәүләт ярдәмен, Россия Федерациясе законнарында һәм Татарстан Республикасы законнарында билгеләнгән таләпләрне үтәп, күрсәтү.

8 статья. **Гражданнарның бакчачылык һәм яшелчәчелек белән шөгыльләнүенә муниципаль ярдәм**

1. Җирле үзидарә органнары Россия Федерациясе законнарында каралган рәвешләрдә гражданнарның бакчачылык һәм яшелчәчелек белән шөгыльләнүенә муниципаль ярдәм күрсәтергә хокуклы.

2. Гражданнарның бакчачылык һәм яшелчәчелек белән шөгыльләнүенә муниципаль ярдәм җирле бюджетлар акчалары исәбеннән күрсәтелә.

3. Гражданнарның бакчачылык һәм яшелчәчелек белән шөгыльләнүенә муниципаль ярдәм чараларын гамәлгә ашыру тәртибе җирле үзидарә органнары тарафыннан билгеләнә.

9статья. **«Гражданнарның үз ихтыяҗлары өчен бакчачылык һәм яшелчәчелек белән шөгыльләнүе турында һәм Россия Федерациясенең аерым закон актларына үзгәрешләр кертү хакында» Федераль закон кабул ителүгә бәйле рәвештә Татарстан Республикасының аерым закон актларына үзгәрешләр кертү турында» Татарстан Республикасы Законының 6 статьясының үз көчен югалтуын тану**

«Гражданнарның үз ихтыяҗлары өчен бакчачылык һәм яшелчәчелек белән шөгыльләнүе турында һәм Россия Федерациясенең аерым закон актларына үзгәрешләр кертү хакында» Федераль закон кабул ителүгә бәйле рәвештә Татарстан Республикасының аерым закон актларына үзгәрешләр кертү турында» 2018 елның 22 декабрендәге 114-ТРЗ номерлы Татарстан Республикасы Законының   
6 статьясын (Татарстан Республикасы законнар җыелмасы, 2019, № 2, (I өлеш) үз көчен югалткан дип танырга.

10 статья. Әлеге Законның үз көченә керүе

Әлеге Закон рәсми басылып чыккан көненнән соң 10 көн узгач үз көченә керә.

Татарстан Республикасы

Президенты Р.Н. Миңнеханов

Казан шәһәре, Кремль

2022 елның 21 июне

№ 35-ТРЗ